b'\n_START_ARTICLE_\nInstrumentering (musikk)\n_START_PARAGRAPH_\nMed instrumentering (ogs\xc3\xa5 instrumentasjon) forst\xc3\xa5r man fordelingen av stemmer p\xc3\xa5 de enkelte instrumentene i en musikalsk komposisjon. For orkesterverk kan man ogs\xc3\xa5 snakke om orkestrering. Teorien om instrumentering kalles instrumentasjonsl\xc3\xa6re._NEWLINE_Komponisten eller en arrang\xc3\xb8r avgj\xc3\xb8r hvilke instrument som skal spille de enkelte stemmene under hensyntagen til instrumentenes muligheter og begrensninger, deres toneomfang, klangfarge, volum og annet. Ved \xc3\xa5 endre instrumenter og gi dem ulike oppgaver kan hele ensemblets klangfarge endres, eller klangfargen til harmoniene eller melodiene kan varieres._NEWLINE_F\xc3\xb8r rundt 1600-tallet var det uvanlig at komponistene spesifiserte instrumenter.'